**Ministru kabineta noteikumu projekta “Par Ministru kabineta 2016. gada 22. marta noteikumu Nr. 173** **“Darbības programmas “Izaugsme un nodarbinātība” 6.1.4. specifiskā atbalsta mērķa “Pilsētu infrastruktūras sasaiste ar TEN-T tīklu” 6.1.4.1. pasākuma “Rīgas ostas un Rīgas pilsētas integrēšana TEN-T tīklā” īstenošanas noteikumi” atzīšanu par spēku zaudējušiem” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts izstrādāts, lai nodrošinātu Ministru kabineta 2019.gada 11.oktobra sēdes protokollēmuma (prot. Nr. 47, 3.§)[[1]](#footnote-1) 7.punkta izpildi, paredzot 6.1.4.1. pasākumam plānoto Kohēzijas fonda finansējumu novirzīt Rīgas un Pierīgas pasažieru pārvadājumu nodrošināšanai nepieciešamo elektrovilcienu iegādes projekta īstenošanai. Noteikumu projekts stājas spēkā Oficiālo publikāciju un tiesiskās informācijas likuma noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Savienības struktūrfondu un Kohēzijas fonda 2014.—2020.gada plānošanas perioda vadības likuma 20.panta 6. un 13.punkts.Ministru kabineta 2019.gada 11.oktobra ārkārtas sēdes protokollēmuma (prot. Nr. 47, 3.§) 7.punkts un 9.2.apakšpunkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta (turpmāk – MK) 2019.gada 13.septembra ārkārtas sēdē tika izskatīts Finanšu ministrijas (turpmāk – FM) informatīvais ziņojums “Par fiskālās telpas pasākumiem un izdevumiem prioritārajiem pasākumiem valsts budžetam 2020.gadam un ietvaram 2020.–2022.gadam” (TA-1641), kas paredz fiskālo telpu palielinošus pasākumus un priekšlikumus nozaru ministriju pieteiktajiem prioritārajiem pasākumiem. Atbilstoši MK 2019.gada 13.septembra ārkārtas sēdes protokollēmuma (prot. Nr.41, 1.§) 3.1.apakšpunktā noteiktajam Rīgas un Pierīgas pasažieru pārvadājumu nodrošināšanai nepieciešamo elektrovilcienu iegādes projekta (turpmāk – elektrovilcienu vagonu iegādes projekts) īstenošanai tiek novirzīts Eiropas Savienības struktūrfondu un Kohēzijas fonda (turpmāk kopā saukti – ES fondi) finansējums 113 609 656 *euro*, samazinot 2022.gadā ietekmi uz vispārējās valdības budžeta bilanci.Atbilstoši MK 2019.gada 13.septembra ārkārtas sēdes protokollēmuma (prot. Nr. 41, 1.§) 3.1.4.apakšpunktam Satiksmes ministrijai (turpmāk – SM) jānovirza 6.1.3.1. pasākuma „Rīgas pilsētas integrētas transporta sistēmas attīstība” (turpmāk – 6.1.3.1. pasākums) ietvaros atlikušais Kohēzijas fonda finansējums 22 964 134 *euro* apmērā elektrovilcienu vagonu iegādes projekta īstenošanai. 6.1.3.1. pasākumā atlikušais Kohēzijas fonda finansējums ir paredzēts Rīgas pilsētas pašvaldības (turpmāk – RPP) plānotā projekta “Austrumu maģistrāles posms Ieriķu iela-Vietalvas iela” īstenošanai.SM 2019.gada 20.septembrī saņēma RPP vēstuli Nr. RD-19-1997-nd, ar kuru RPP sniedza skaidrojumu par MK 2019.gada 13.septembra ārkārtas sēdē izskatīto FM informatīvo ziņojumu “Par fiskālās telpas pasākumiem un izdevumiem prioritārajiem pasākumiem valsts budžetam 2020.gadam un ietvaram 2020.–2022.gadam” un tajā iekļauto jautājumu ietekmi uz RPP attīstības projektiem, kā arī lūdza veikt izmaiņas minētajā MK ārkārtas sēdes protokollēmumā. RPP ierosinājums izmaiņām MK ārkārtas sēdes protokollēmumā paredz elektrovilcienu vagonu iegādes projekta īstenošanai novirzīt 6.1.4. specifiskā atbalsta mērķa “Pilsētu infrastruktūras sasaiste ar TEN-T tīklu” 6.1.4.1. pasākuma „Rīgas ostas un Rīgas pilsētas integrēšana TEN-T tīklā” (turpmāk – 6.1.4.1. pasākums) ietvaros apstiprinātā projekta Nr. 6.1.4.1/18/I/001 “Jāņa Čakstes gatves izbūve no Valdeķu ielas līdz Ziepniekkalna ielai” Kohēzijas fonda finansējumu 24 000 000 *euro* apmērā, tādejādi saglabājot RPP iespēju 6.1.3.1. pasākuma ietvaros īstenot Austrumu maģistrāles projektu.SM konceptuāli atbalstīja RPP priekšlikumu, par to 2019.gada 24.septembrī informējot FM un aicinot FM nostiprināt izmaiņas MK 2019.gada 13.septembra ārkārtas sēdes protokollēmumā (prot. Nr. 41, 1.§).Ievērojot RPP lūgumu par objekta “J.Čakstes gatves izbūve no Valdeķu ielas līdz Ziepniekkalna ielai” iekļaušanu ES fondu 2021.-2027.gada plānošanas periodā, SM iekļāva objektu “J.Čakstes gatves izbūve no Valdeķu ielas līdz Ziepniekkalna ielai” 2021.-2027.gada indikatīvi plānoto publisko investīciju projektu sarakstā.MK 2019.gada 11.oktobra ārkārtas sēdē tika izskatīts FM informatīvais ziņojums “Par Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmas “Izaugsme un nodarbinātība” snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu” (turpmāk – informatīvais ziņojums). Informatīvais ziņojums nosaka turpmāko rīcību par ES fondu finansējuma izmantošanu, tostarp attiecībā uz ES fondu snieguma rezerves finansējumu un finansējuma atlikumiem. Atbilstoši informatīvā ziņojuma 40.punkta 4.apakšpunktam un MK pieņemtajam lēmumam (MK 2019.gada 11.oktobra ārkārtas sēdes protokollēmuma (prot. Nr. 47, 3.§) 7. un 8.punkts):* MK 2019.gada 13.septembra ārkārtas sēdes protokollēmuma (prot. Nr. 41, 1.§) 3.1.4. apakšpunkts tiek atzīts par aktualitāti zaudējušu,
* 6.1.4.1. pasākuma ES fondu finansējums 24 000 000 *euro* apmērā tiek novirzīts elektrovilcienu vagonu iegādes projekta īstenošanai.

Lai nodrošinātu MK 2019.gada 11.oktobra ārkārtas sēdes protokollēmuma (prot. Nr. 47, 3.§) 7.punktā minētā uzdevuma izpildi, SM ir uzdots elektrovilcienu vagonu iegādes projekta īstenošanai novirzīt ES fondu finansējumu 113 609 656 *euro* apmērā no SM pārziņā esošajiem specifiskā atbalsta mērķiem, tai skaitā 6.1.4.1. pasākuma finansējumu 24 000 000 *euro* apmērā.6.1.4.1. pasākuma īstenošanas nosacījumus regulē MK 2016.gada 22.marta noteikumi Nr. 173 “Darbības programmas "Izaugsme un nodarbinātība" 6.1.4. specifiskā atbalsta mērķa "Pilsētu infrastruktūras sasaiste ar TEN-T tīklu" 6.1.4.1. pasākuma "Rīgas ostas un Rīgas pilsētas integrēšana TEN-T tīklā" īstenošanas noteikumi” (turpmāk – MK noteikumi Nr. 173).Novirzot elektrovilcienu vagonu iegādes projekta īstenošanai visu 6.1.4.1. pasākumam plānoto Kohēzijas fonda finansējumu, 6.1.4.1. pasākuma ietvaros vairs nav pieejams ES fondu finansējums, kā rezultātā 6.1.4.1. pasākums nav īstenojams un MK noteikumi Nr. 173 ir atzīstami par spēku zaudējušiem.Saskaņā ar MK 2019.gada 11.oktobra ārkārtas sēdē izskatītā FM informatīvā ziņojuma 33.punktu SM kā ES fondu 2014.–2020.gada plānošanas perioda atbildīgajai iestādei (turpmāk – atbildīgā iestāde), veicot 6.1.4.1. pasākumam piesaistītā finansējuma pārdali, ir jāsniedz izvērtējums, lai nodrošinātu, ka pārdalāmais finansējums tiek atbrīvots atbilstoši un juridiski pamatoti.Atbilstoši Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma (turpmāk – Fondu vadības likums) 11.panta pirmajai daļai SM pilda atbildīgās iestādes funkcijas. Saskaņā ar MK noteikumu Nr. 173 6.punktu SM pilda atbildīgās iestādes funkcijas 6.1.4.1. pasākumā. Fondu vadības likuma 11.panta trešās daļas 3.punkts paredz, ka atbildīgās iestādes pienākums ir izstrādāt specifiskā atbalsta mērķa īstenošanas nosacījumus. Noteikumu projekta izstrāde, lai MK noteikumus Nr. 173 atzītu par spēkā neesošiem, ir SM kā atbildīgās iestādes kompetencē.Savukārt MK 2019.gada 11.oktobra ārkārtas sēdes protokollēmuma (prot. Nr. 47, 3.§) 9.2. apakšpunkts paredz, ka SM kā atbildīgajai iestādei iespējami īsā laikā ir jāsagatavo un noteiktā kārtībā jāiesniedz apstiprināšanai MK attiecīgi grozījumi normatīvajos aktos atbilstoši 6.1.4.1.pasākuma finanšu pārdales risinājumam.Atbilstoši MK noteikumu Nr. 173 5. punktam 6.1.4.1. pasākumu īsteno ierobežotas projektu iesniegumu atlases veidā. Saskaņā ar MK noteikumu Nr. 173 10. punktu 6.1.4.1. pasākumā projekta iesniedzējs ir RPP. 6.1.4.1. pasākumā tiek īstenots viens projekts “Jāņa Čakstes gatves izbūve no Valdeķu ielas līdz Ziepniekkalna ielai” par visu 6.1.4.1. pasākumā pieejamo ES fondu finansējumu.Ar MK 2015.gada 4.februāra rīkojumu Nr.62 “Par Eiropas Savienības struktūrfondu un Kohēzijas fonda 2014.-2020. gada plānošanas perioda darbības programmu “Izaugsme un nodarbinātība”” ir apstiprināta 2014.–2020. gada plānošanas perioda darbības programma "Izaugsme un nodarbinātība" (turpmāk – darbības programma), kas nosaka, tai skaitā, 6.1.4. specifiskā atbalsta mērķa “Pilsētu infrastruktūras sasaiste ar TEN-T tīklu" (turpmāk – 6.1.4.SAM) iznākuma un rezultāta rādītājus, kurus tika plānots sasniegt 6.1.4.SAM ietvaros, īstenojot divus pasākumus:1. 6.1.4.1. pasākumu "Rīgas ostas un Rīgas pilsētas integrēšana TEN-T tīklā",
2. 6.1.4.2. pasākumu "Nacionālas nozīmes attīstības centru integrēšana TEN-T tīklā".

Atbilstoši MK noteikumu Nr. 173 4.punktam 6.1.4.1. pasākuma ietvaros ir jāsasniedz:* iznākuma rādītājs (iznākuma rādītāja ID i.6.1.4.a) – līdz 2023.gada 31.decembrim izbūvēto, rekonstruēto vai modernizēto alternatīvo kravas ceļu, ielu un pārvadu kopējais garums sasaistei ar TEN-T tīklu 4 km.
* rezultāta rādītājs (rezultāta rādītāja ID r.6.1.4.a) – līdz 2023.gada 31.decembrim viena pilsēta, kurā izveidoti alternatīvi maršruti TEN-T tīkla tranzīta un kravu transportam.

Ņemot vērā 6.1.4.1.pasākuma ietekmi uz darbības programmā noteiktajiem iznākuma un rezultāta rādītājiem, ir nepieciešams veikt grozījumus MK 2016. gada 22. marta noteikumos Nr. 587 "Darbības programmas "Izaugsme un nodarbinātība" 6.1.4. specifiskā atbalsta mērķa "Pilsētu infrastruktūras sasaiste ar TEN-T tīklu" 6.1.4.2. pasākuma "Nacionālas nozīmes attīstības centru integrēšana TEN-T tīklā" īstenošanas noteikumi" (turpmāk – 6.1.4.2. pasākums), kas paredz 6.1.4.1. pasākuma iznākuma un rezultāta rādītājus iekļaut 6.1.4.2. pasākumā sasniedzamajos rādītājos, tādējādi nodrošinot 6.1.4.SAM noteikto uzraudzības rādītāju sasniegšanu.Atbilstoši Kohēzijas politikas fondu vadības informācijas sistēmas datiem darbības programmā 6.1.4. SAM:1. noteiktā iznākuma rādītāja – līdz 2023.gada 31.decembrim izbūvēto, rekonstruēto vai modernizēto alternatīvo kravas ceļu, ielu un pārvadu kopējais garums sasaistei ar TEN-T tīklu 9,96 km – izpilde līdz 2019.gada 20.decembrim ir 3,51 km, jeb 35% no 6.1.4.SAM noteiktā iznākuma rādītāja, kas tika nodrošināta, ņemot vērā līdz 20.12.2019. 6.1.4.2.pasākuma ietvaros pabeigto projektu Rēzeknē un nodoto ekspluatācijā ceļa posmu Ventspilī.
2. noteiktā rezultāta rādītāja – līdz 2023.gada 31.decembrim četras pilsētas, kurās izveidoti alternatīvi maršruti TEN-T tīkla tranzīta un kravu transportam – izpilde līdz 2019.gada 20.decembrim ir 2 pilsētas, jeb 50% no 6.1.4.SAM noteiktā uzraudzības rādītāja, kas tika nodrošināta, ņemot vērā līdz 20.12.2019. 6.1.4.2.pasākuma ietvaros pabeigto projektu Rēzeknē un ievērojot, ka rezultāta rādītāja sākotnējā vērtība 2012.gadā bija viena pilsēta.

Ievērojot minēto un apstākli, ka 6.1.4.2.pasākuma ietvaros īstenošanā ir projekti vēl sešos nacionālās nozīmes attīstības centros, kuru ietvaros indikatīvais projektu īstenošanas rezultātā sasniedzamais rādītājs – izbūvēti, pārbūvēti vai modernizēti alternatīvie kravas ceļi, ielas un pārvadi sasaistei ar TEN-T – pārsniedz atlikušo nepieciešamo sasniedzamo vērtību 6,45 km, ir secināms, ka darbības programmas 6.1.4.SAM uzraudzības rādītāju vērtības līdz 2023.gada 31.decembrim plānots sasniegt pilnā apmērā, īstenojot 6.1.4.2.pasākumu ar tam pieejamo Kohēzijas fonda finansējumu.Saskaņā ar Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 11.panta trešās daļas 2.punktu SM kā atbildīgajai iestādei ir pienākums nodrošināt specifiskā atbalsta mērķa rezultātu sasniegšanu atbilstoši darbības programmai. Salīdzinot plānoto un faktisko projekta ieviešanas progresu 6.1.4.1. pasākumā, 6.1.4.1. pasākumā īstenotajā projektā ir identificējams iepirkuma procedūru norises aizkavēšanās risks – līdz 2019.gada oktobrim projektā nav izsludināts iepirkums par būvdarbu veikšanu. Tā kā projekta ieviešanas aizkavēšanās rada augstu risku, ka projekts netiks pabeigts līdz 2023.gada beigām, finansējuma saņēmējs neīstenos projektu 6.1.4.1.pasākuma ietvaros.Ņemot vērā RPP priekšlikumu par 6.1.4.1. pasākumā īstenotā projekta ieviešanas atlikšanu līdz nākamajam ES fondu plānošanas periodam, 6.1.4.1. pasākums netiks ieviests.6.1.4.1. pasākuma atbalstāmās darbības, kas paredz jaunu maģistrālo ielu un esošo maršrutu attīstību, nodrošinot atsevišķu pilsētu daļu efektīvu savstarpējo sasaisti un sasaisti ar Eiropas Transporta tīklu (TEN-T), ir vērtējamas nākamā ES fondu plānošanas perioda ietvaros, ievērojot nākamā ES fondu plānošanas periodā paredzētās prioritātes un aktivitātes.Ņemot vērā minēto un izpildot uzdevumu par visa 6.1.4.1. pasākumam pieejamā ES fondu finansējuma pārdali elektrovilcienu vagonu iegādes projekta īstenošanai, MK noteikumus Nr. 173 ir nepieciešams atzīt par spēku zaudējušiem. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija. |
| 4. | Cita informācija | Turpmākā rīcība attiecībā uz 6.1.4.1.pasākumā īstenoto projektu:* 2018.gada 15.jūnijā ar Centrālās finanšu un līgumu aģentūras (turpmāk – CFLA) atzinumu tika apstiprināts projekta iesniegums Nr.6.1.4.1/18/I/001 “Jāņa Čakstes gatves izbūve no Valdeķu ielas līdz Ziepniekkalna ielai”.
* 2018.gada 12.jūlijā CFLA parakstīja vienošanos ar RPP par projekta Nr.6.1.4.1/18/I/001 “Jāņa Čakstes gatves izbūve no Valdeķu ielas līdz Ziepniekkalna ielai” īstenošanu.
* 2019.gada 20.septembra vēstulē RPP pauda gatavību atteikties no projekta Nr. 6.1.4.1/18/I/001 īstenošanas.
* 2019.gada 11.novembra vēstulē RPP lūdza CFLA lauzt vienošanos par ES fondu projekta īstenošanu Nr.6.1.4.1/18/I/001 un informēja, ka piedāvā veikt projektā Nr. 6.1.4.1/18/I/001 saņemtā Kohēzijas fonda finansējuma atmaksu līdz 30.12.2019.
* 2019.gada 14.novembrī CFLA saskaņoja projektā Nr. 6.1.4.1/18/I/001 saņemtā Kohēzijas fonda finansējuma atmaksas datumu un informēja, ka pēc Kohēzijas fonda finansējuma atmaksas CFLA izbeigs vienošanos par projekta Nr.6.1.4.1/18/I/001 īstenošanu.
* 2019.gada 9.decembrī RPP atmaksāja CFLA līdz šim projektā “Jāņa Čakstes gatves izbūve no Valdeķu ielas līdz Ziepniekkalna ielai” saņemto Kohēzijas fonda finansējumu.
* 2020.gada 16.janvārī RPP parakstīja vienošanos ar CFLA, izbeidzot 2018.gada 12.jūlijā noslēgto vienošanos par ES fondu projekta Nr. 6.1.4.1/18/I/001 īstenošanu.
 |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz Rīgas pilsētas pašvaldību, kas 6.1.4.1. pasākuma projektu iesniegumu atlasē īsteno projektu “Jāņa Čakstes gatves izbūve no Valdeķu ielas līdz Ziepniekkalna ielai”.  |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības, līdz ar to netiek radīts papildu administratīvais slogs. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ar noteikumu projektā ierosinātajiem grozījumiem MK noteikumos Nr. 173 ir saistīti grozījumi:1. MK 2016. gada 30. augusta noteikumos Nr. 587 Darbības programmas "Izaugsme un nodarbinātība" 6.1.4. specifiskā atbalsta mērķa "Pilsētu infrastruktūras sasaiste ar TEN-T tīklu" 6.1.4.2. pasākuma "Nacionālas nozīmes attīstības centru integrēšana TEN-T tīklā" īstenošanas noteikumi" (turpmāk – grozījumi 6.1.4.2.pasākumā), kas ir izsludināti Valsts sekretāru sanāksmē 2020.gada 16.janvārī (prot.Nr.3, 12.§). Grozījumi 6.1.4.2.pasākumā nepieciešami, lai atbilstoši darbības programmai 6.1.4.SAM ietvaros nodrošinātu iznākuma un rezultāta rādītāju sasniegšanu. Atzīstot MK noteikumus Nr.173 par spēku zaudējušiem, netiks sasniegts 6.1.4.1. pasākuma iznākuma rādītājs (4 km) un rezultāta rādītājs (viena pilsēta). Grozījumi 6.1.4.2.pasākumā paredz, ka 6.1.4.1.pasākuma ietvaros plānotais iznākuma rādītājs (4 km) un rezultāta rādītājs (viena pilsēta) tiek pievienoti pie 6.1.4.2.pasākuma ietvaros sasniedzamajiem rādītājiem.
2. Grozījumi MK 2016. gada 3. maija noteikumos Nr. 281 "Darbības programmas "Izaugsme un nodarbinātība" 4.5.1. specifiskā atbalsta mērķa "Attīstīt videi draudzīgu sabiedriskā transporta infrastruktūru" 4.5.1.1. pasākuma "Attīstīt videi draudzīgu sabiedriskā transporta infrastruktūru (sliežu transporta)" īstenošanas noteikumi" (turpmāk – grozījumi 4.5.1.1.pasākumā). Grozījumi 4.5.1.1.pasākumā ir izsludināti Valsts sekretāru sanāksmē 2020.gada 5.martā. Grozījumi 4.5.1.1.pasākumā nepieciešami, lai nodrošinātu darbības programmā noteikto 4.5.1. specifiskā atbalsta mērķa "Attīstīt videi draudzīgu sabiedriskā transporta infrastruktūru" iznākuma un rezultāta rādītāju sasniegšanu. Grozījumi 4.5.1.1.pasākumā paredz nosacījumus 4.5.1.1.pasākuma otrās un trešās atlases kārtas projektu īstenošanai. 4.5.1.1.pasākuma trešās atlases kārtas ietvaros paredzēts īstenot elektrovilcienu vagonu iegādes projektu. Lai nodrošinātu elektrovilcienu vagonu iegādes projektam nepieciešamo finansējumu, KF finansējums no 6.1.4.1. pasākuma tiek novirzīts elektrovilcienu vagonu iegādes projekta īstenošanai atbilstoši MK 2019.gada 11.oktobra ārkārtas sēdes protokollēmuma (prot. Nr.47, 3.§) 7.punktā noteiktajam.
 |
| 2. | Atbildīgā institūcija | Satiksmes ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
|  |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši MK 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai ir dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Noteikumu projekts 2019. gada 11. decembrī tika publicēts Satiksmes ministrijas tīmekļa vietnē <http://www.sam.gov.lv/satmin/content/?cat=553> un Ministru kabineta tīmekļa vietnē <https://www.mk.gov.lv/content/ministru-kabineta-diskusiju-dokumenti>. |
| 3. | Sabiedrības līdzdalības rezultāti | Iebildumi vai priekšlikumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, Centrālā finanšu un līgumu aģentūra. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Iesniedzējs:

satiksmes ministrs T. Linkaits

Vīza:

valsts sekretāre I. Stepanova

1. http://tap.mk.gov.lv/mk/mksedes/saraksts/protokols/?protokols=2019-10-11 [↑](#footnote-ref-1)